ترامپ نافتا اوچون کونگره سئچیم‌لرینی گؤزله‌یه‌جک
آمریکا‌نین پرزیدنتی دونالد ترامپ، قوزئی آمریکا آزاد تیجارت آنلاشما‌سی‌نین ایمضالانماسی (نافتا) اوچون نوامبر آییندا اؤلکه‌سینده کئچیریله‌جک کونگره سئچیم‌لری‌نین باشا چاتماسینی گؤزلیه جگینی بیلدیردی.
ترامپ، فاکس نیوز کانالینا وئردیگی خصوصی موصاحیبه‌ده، آمریکا، کانادا و مکزیک آراسیندا موذاکیره‌سی داوام ائدن نافتا حاقیندا قیمتلن‌دیریردی.
نافتانین یئنی‌دن ایمضالانماسی اوچون نوامبرین 6-ده کئچیریله‌جک آمریکا کونگره سئچیم‌لری‌نین باشا چاتماسینی گؤزلیه جگینی ایفاده ائدن ترامپ،
نافتایی صاباح دا ایمضالایارام آنجاق بو مسئله‌ده خوشبخت دئییلم. آنلاشمانی داها عدالت‌لی حالا گتیرمک ایستییرم." شرحینی ائتدی.
ترامپین "تاریخین ان پیس موقاویله‌سی" کیمی تصویر ائتدیگی و 1994دن بو یانا ایجرایه‌ده اولان نافتانین آمریکا، کانادا و مکزیک آراسیندا یئنی‌دن موذاکیره ائدیلمه‌سی کئچن ایل باشلادی، آنجاق هله تاماملانماییب.
متخصص‌لر، ترامپ حکومتی‌نین پولاد و آلومینیوم ایدخالینا علاوه گؤمروک وئرگی‌سی گتیرمه قراری‌نین اوچ اؤلکه آراسین‌داکی تیجاری گرگین‌لیگی آرتیردیغینا ایشاره ائده‌رک، قرارین نافتانین یئنی‌دن موذاکیره‌سینده ده چتین‌لیک یاراداجاغینا دقتی چکیر.
کانادانین آمریکایا 12.6 میلیارد دو‌لار دگرینده یئنی علاوه گؤمروک وئرگیلری تطبیق ائتمه‌سی ده دونن ایجرایه قویولوب.
